OBVEŠČENO SOGLASJE ZA SODELOVANJE

v znanstveno-raziskovalnem projektu

***Materinstvo in reproduktivna politika v 19. in 20. stoletju***

Povabljeni ste bili, da sodelujete v mednarodnem znanstveno-raziskovalnem projektu, ki ga vodi doc. dr. Ana Cergol Paradiž z Oddelka za zgodovino Filozofske fakultete Univerze v Ljubljani s svojo raziskovalno skupino.

Ta dokument vsebuje ključne podatke o vašem sodelovanju v projektu ter o vaših pravicah kot udeležencu v raziskavi, z namenom da vam olajšajo odločitev za sodelovanje.

* V kolikor imate kakršna koli vprašanja ali pomisleke o tem obrazcu, se obrnite na vodjo projekta za več informacij (kontaktni podatki sledijo spodaj).
* O sodelovanju v raziskavi se lahko predhodno pogovorite s komer koli želite (družinski člani, prijatelji, znanci itd.).
* Sodelovanje v raziskavi potrdite šele, ko vam bodo v projektni skupini pojasnili vse vaše pomisleke in ko se boste dokončno in prostovoljno odločili za sodelovanje v njej.

**KAJ JE NAMEN TEGA PROJEKTA?**

Projekt v zgodovinski perspektivi naslavlja tematiko materinstva in preučuje razvoj različnih vsebin, ki jih je mogoče umestiti v polje »reproduktivne politike«. S pogledom na obdobje od začetka 19. do konca 20. stoletja, ki na tem področju beleži revolucionarne spremembe, bo celostno naslovil predvsem tematike materinstva (1), abortusa (2), kontracepcije (3) evgenike (4) in neplodnosti (5). Geografsko se bo osredotočal na ozemlje današnje Slovenije, vendar bo obravnavane fenomene poskušal razumeti tudi v transnacionalni in globalni perspektivi.

Če se boste odločili za sodelovanje v projektu, boste odgovorili na naša vprašanja in spregovorili o svojih osebnih izkušnjah in spominih. S tem nam boste pomagali bolje razumeti projektno tematiko. Pogovor bo vodila IME IN PRIIMEK oziroma drugi izkušeni raziskovalci ustne zgodovine njene raziskovalne skupine.

Vaša udeležba v projektu je povsem prostovoljna. Da bi zagotovili korektno uporabo vaših odgovorov v projektu, bo raziskovalka intervju snemala z diktafonom.

**KAKO SE BODO MOJI PODATKI UPORABLJALI V RAZISKAVI?**

Posneti pogovor z vami bomo prepisali. Prepis boste lahko pregledali in ga nato odobrili s podpisanim pooblastilom, nakar bomo iz njega odstranili vse vaše identifikacijske podatke, kot so ime, naslov ali e-pošta ali kakršne koli druge informacije, ki bi lahko razkrile vašo identiteto (anonimizacija).

Prepise bomo analizirali in primerjali s pripovedmi drugih in drugimi vrstami zgodovinskih virov (kot so arhivski dokumenti, periodike, pravna besedila). Rezultate raziskave bomo objavili v znanstvenih revijah in knjigah. V javnih predstavitvah in publikacijah bomo dosledno sledili vaši osebni zahtevi, ki izhaja iz tega dokumenta glede zaščite anonimnosti (spodaj).

Anonimiziran prepis bomo shranili v enem od arhivov, ki so usposobljeni za varno hrambo raziskovalnih podatkov, kjer bo po zaključenem projektu dostopen vsem zainteresiranim raziskovalcem.

**KAKO DOLGO BOM SODELOVAL V TEJ RAZISKAVI?**

Intervju bo trajal približno dve uri. V kolikor se boste strinjali, vas lahko še kdaj obiščemo, da bi a) izvedli pogovor z dodatnimi vprašanji, in b) da vam pokažemo prepisano različico vašega razgovora in se o njej pogovorimo.

**KAKŠNA SO TVEGANJA PRI TEJ RAZISKAVI? ALI LAHKO IMA MOJE SODELOVANJE NEGATIVNE POSLEDICE?**

Sodelovanje v raziskavi ne predstavlja pravnih ali finančnih tveganj, lahko pa predstavlja čustveno in psihološko tveganje oziroma tveganja, povezana z vprašanji zasebnosti.

Med pogovorom, ki se bo izvedel samo v primeru, če boste podpisali ta dokument, bo morda pogovor nanesel tudi na razkritje **občutljivih osebnih podatkov**. Če katerihkoli občutljivih podatkov ne boste želeli razkriti, ali pa vam bi bilo ob tem nelagodno, lahko pogovor o njih kadarkoli zavrnete.

Občutljivi osebni podatki se nanašajo zlasti na (a) rasni ali etnični izvor, (b) politična mnenja, (c) verska prepričanja ali druga prepričanja podobne narave, (d) telesno ali duševno zdravje ali stanje, (f) spolno življenje in (g) podrobnosti o kaznivih dejanjih (kot storilca ali žrtve).

**KAKŠNI SO KORISTI/STROŠKI TE RAZISKAVE?**

Sodelovanje pri projektu prinaša recipročno izmenjavo vednosti in znanja ter – potrudili se bomo, da – tudi prijetno izkušnjo, povezano s pogovorom.

Sodelovanje pri projektu za udeleženca v raziskavi ne predpostavlja plačila niti ne predvideva posebnih stroškov.

**KAJ ČE SE ODLOČIM, DA NE ŽELIM VEČ SODELOVATI?**

Svoje sodelovanje lahko kadar koli prekinete brez posledic. Po razgovoru boste imeli možnost prebrati in odobriti prepis svojega intervjuja, ki je bil posnet. Prav tako boste imeli možnost, da ne dovolite uporabe (delov) prepisa. Če ne boste odobrili (delov) prepisa, ne bodo prišli v poštev za objavo.

**KAJ PA ZAUPNOST IN ZASEBNOST?**

Vašo zasebnost bomo varovali z največjo skrbnostjo in v skladu z vašimi željami. Vse informacije, ki bi omogočile osebno identifikacijo, bodo v času trajanja projekta varno shranjene in dostopne samo pooblaščenim raziskovalcem.

Vse kasnejše uporabe zapisov in podatkov bodo potekale v skladu s standardnimi določili uporabe podatkov in v skladu z nacionalno in evropsko zakonodajo. Če se ne boste odločili razkriti svoje identitete, bomo zagotovili, da bo vaše sodelovanje v raziskavi ostalo zaupno.

Preglejte in potrdite, kako bi želeli, da se v raziskavi identificirate:

☐ S polnim imenom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

☐ Z začetnicami \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

☐ S psevdonimom \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

☐ Brez kakršnih koli določljivih označevalcev

(npr. imena, kraji, družbena omrežja) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KAJ LAHKO STORIM, ČE IMAM KAKŠNA VPRAŠANJA ALI PRITOŽBE?**

Na vsa vaša vprašanja bomo z veseljem odgovorili. Če imate kakršna koli dodatna vprašanja, povezana z raziskavami, se obrnite na vodjo projekta:

Doc. dr. Ana Cergol Paradiž, Oddelek za zgodovino, Filozofska fakulteta, Aškerčeva 2, 1000 Ljubljana, e-mail: Ana.CergolParadiz@ff.uni-lj.si

V primeru ***etičnih vprašanj*** se obrnite na:

Komisija za etiko Filozofske fakultete (KEFF), e-mail: info@etika.ff.uni-lj.si

Kontaktna točka izven raziskovalne skupine za ***pravne pritožbe*** je:

Matija Vedenik, univ. dipl. prav., Služba za pravne in upravne zadeve, Filozofska fakulteta, UL, Aškerčeva 2, 1000 Ljubljana, tel.: 01/2411009, E-pošta: matija.vedenik@ff.uni-lj.si

Kontaktna točka izven raziskovalne skupine za **varstvo podatkov**:

Informacijski pooblaščenec RS, Zaloška 59, 1000 Ljubljana, tel.: 01/230 97 30, E-pošta: gp.ip@ip-rs.si.

**S svojim podpisom potrjujem da:**

sem prebral/-a in razumel/-a soglasje za sodelovanje v projektu in sem imel/-a priložnost postaviti dodatna vprašanja, da se seznanim z vsebino in namenom projekta in z mojim sodelovanjem v njem;

 bom sodeloval/-a v raziskavi prostovoljno in da se zavedam, da lahko iz raziskave brez pojasnila izstopim kadarkoli;

 dovoljujem, da se lahko zbrani podatki uporabljajo za izobraževalne in znanstvene namene na zgoraj opisane načine;

 razumem, da brez moje izrecne privolitve, moji osebni podatki, kot so ime, priimek ipd., ne bodo javno objavljeni ali posredovani tretjim osebam.

|  |  |  |
| --- | --- | --- |
|  |  |  |
| Ime in podpis udeleženke  |  | Datum |
| Ime in podpis raziskovalke  |  | Datum |
| Ime in podpis vodilnega raziskovalke  |  | Datum |